**Súkromná spojená škola, Starozagorská 8, Košice (ďalej „SSŠ“)**

**Organizačná zložka:** Súkromná základná škola (ďalej **„SZŠ“**)

**Pokyny, upravujúce podmienky Súkromnej spojenej školy   
na obdobie školského roku 2021/2022 pre zákonných zástupcov žiakov**

**VŠEOBECNÉ INFORMÁCIE**

1. **Prevádzka SSŠ je v pracovných dňoch v čase od 7.00 hod. do 16.30 hod.**
2. **Prevádzka ranného SŠKD je od 7.00 hod. do 7.45 hod. v každom oddelení SŠKD.**
3. Zákonný zástupca predkladá pri prvom nástupe žiaka do školy alebo po každom prerušení dochádzky žiaka do školy v trvaní **viac ako tri po sebe nasledujúce dni** (vrátane víkendov a sviatkov) **Písomné vyhlásenie o bezpríznakovosti** (**Príloha č. 1**), **ktoré je možné zasielať aj cez aplikáciu EduPage.** Rodič môže svojím rozhodnutím ospravedlniť žiaka na 5 po sebe idúcich vyučovacích dní. Pri absencii **viac ako 5 po sebe idúcich vyučovacích dní** (víkendy a sviatky sa nezapočítavajú) z dôvodu akéhokoľvek ochorenia zákonný zástupca predkladá „Potvrdenie o chorobe“ vydané všeobecným lekárom pre deti a dorast. Riaditeľka školy umožní dochádzku len žiakom z rodín, ktoré nie sú v karanténe a neprejavujú príznaky prenosného ochorenia.
4. **Vyučovanie jednotlivých tried 1. - 8. ročníka SZŠ bude realizované podľa schváleného rozvrhu hodín**.
5. Výchovná činnosť SŠKD bude realizovaná vychovávateľkami v I. – VI. oddelení SŠKD a v VII. oddelení SŠKŽ do 16.30 hod.
6. Hromadné podujatia mimo povinného výchovno-vzdelávacieho procesu (napr. účelové cvičenia, didaktické hry a podobne) sa uskutočňujú bez premiešavania tried.
7. Do priestorov SSŠ nesmie vstúpiť žiadna osoba s príznakmi infekcie dýchacích ciest, ktoré by mohli zodpovedať známym príznakom ochorenia COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest).
8. Vstup cudzím osobám do priestorov školy je možný len so súhlasom riaditeľky školy a s predložením „**Písomného vyhlásenia o bezpríznakovosti pre návštevníka**“. Pod cudzou osobou sa rozumie akákoľvek iná osoba okrem zamestnanca školy a žiakov školy.
9. **Zákonný zástupca dodržiava pokyny riaditeľky školy, ktoré upravujú podmienky na školský rok 2021/2022, a rešpektuje opatrenia na zaistenie bezpečnosti a ochrany zdravia detí a žiakov (§ 152 ods. c) zákona č. 245/2008 Z. z.).**

**ZELENÁ FÁZA**

1. **Po príchode žiaka SSŠ** do budovy školy v sprievode zákonného zástupcu alebo inej osoby (s ochranným rúškom na tvári) službukonajúci zamestnanec školy bude realizovať **ranné meranie telesnej teploty** žiakov bezdotykovým teplomerom vo vymedzenom priestore pavilónu F v čase od 7.00 hod. do 8.05 hod.
   1. Ak je vstupujúcemu žiakovi do budovy školy nameraná telesná teplota pri prvom meraní medzi 37°C -37,5°C, meranie sa zopakuje po 5 minútach pokoja. Ak je pri druhom meraní nameraná telesná teplota viac ako 37°C -37,5°C, zopakuje sa ešte raz 3. meranie po ďalších piatich minútach. Ak bude stále telesná teplota **viac ako 37,2°C**, nebude žiakovi umožnené zúčastniť sa vyučovania. Ak je prítomný pri vstupe do školy zákonný zástupca, žiakovi nebude umožnený vstup do budovy školy. Ak nie je pri meraní teploty prítomný zákonný zástupca, žiak si nasadí rúško, bude izolovaný v izolačnej miestnosti a bezodkladne bude kontaktovaný zákonný zástupca, ktorý si dieťa bezodkladne vyzdvihne.
   2. Ak dieťa počas dňa v domácom prostredí nevykazuje iné príznaky ochorenia (nielen príznaky Covid-19, ale ani iné príznaky), telesná teplota klesla, nie je potrebná ďalšia izolácia, dieťa môže ísť na druhý deň opäť do školy, kde sa ráno opäť vykoná meranie telesnej teploty pri vstupe do budovy školy.
   3. Ak dieťa počas dňa vykazuje v domácom prostredí akékoľvek príznaky ochorenia, zákonný zástupca zabezpečuje starostlivosť o dieťa obvyklým spôsobom. Ak ide o ľahké príznaky, ktoré dokáže zvládnuť bez pomoci lekára, nechá dieťa doma do ústupu príznakov. Po upravení zdravotného stavu prichádza dieťa do školy a pri nástupe predkladá **Písomné vyhlásenie o bezpríznakovosti** podpísané rodičom (ak bola dochádzka žiaka do školy prerušená v trvaní viac ako tri po sebe nasledujúce dni), **ktoré je možné zasielať aj cez aplikáciu EduPage**.
2. **Zákonný zástupca** sa po príchode do školy zdržiava **výhradne vo vymedzenom priestore pri** **vstupe do školy v pavilóne F a nevstupuje do ďalších priestorov školy. Žiakom a ich zákonným zástupcom nie je dovolené vstupovať do priestorov školy inými vchodovými dverami.** Sprevádzajúca osoba žiaka je povinná po príchode a odchode odovzdať a prevziať žiaka v čo najkratšom čase a nezdržiavať sa vo vnútorných aj vonkajších priestoroch školy.
3. **Žiak po príchode do školy si vydezinfikuje ruky** bezdotykovým prístrojom na dezinfekciu rúk **a odchádza do svojej šatne a triedy.**
4. **Žiak si po príchode do triedy** umyje ruky bežným spôsobom, ktorý je v súlade s aktuálnymi hygienicko-epidemiologickými nariadeniam a uloží si rezervné rúško zabalené v igelitovom vrecúšku (pre prípad znečistenia svojho používaného rúška) v triede podľa pokynov triednej učiteľky, ktorá si žiakov prevezme z ranného SŠKD o 7.45 hod.
5. **Presuny skupín žiakov, pohyb po chodbách, návšteva toaliet či spoločných priestorov** budú organizované tak, aby boli minimalizované kontakty medzi skupinami aj jednotlivcami.
6. **Po príchode zákonného zástupcu pre žiaka v popoludňajšom čase platia nasledovné pravidlá:**
   * zákonný zástupca nevstupuje do priestorov školy po vyučovaní, počas činnosti SŠKD ani po skončení činnosti SŠKD, zdržiava sa len vo vymedzenom priestore pavilónu F,
   * službukonajúcemu zamestnancovi školy zákonný zástupca nahlási meno, priezvisko žiaka a oddelenie SŠKD a SŠKŽ, z ktorého žiak odchádza,
   * službukonajúci zamestnanec školy informuje vychovávateľku o odchode nahláseného žiaka,

* žiak odchádza do vymedzeného priestoru pavilónu F.

1. **Žiak odchádza zo školy po vyučovaní alebo v určenom čase bez doprovodu na základe písomného súhlasu zákonného zástupcu žiaka**.
2. **Zákonný zástupca pri príchode žiaka do školy a pri odchode žiaka zo školy** **zodpovedá za dodržiavanie hygienicko-epidemiologických opatrení** (nosenie rúšok, dodržiavanie odstupov, dezinfekcia rúk). Na ceste do školy sa sprevádzajúce osoby a žiaci riadia opatreniami Úradu verejného zdravotníctva SR a pokynmi Regionálneho úradu verejného zdravotníctva. **Sprevádzajúce osoby sa vo vnútorných priestoroch školy nepohybujú.**
3. Zákonný zástupca každý deň zabezpečí pre svoje dieťa 2 rúška, 2 igelitové vrecúška a papierové jednorazové vreckovky**.** 
   1. **Žiak SSŠ nosí rúško vo všetkých vnútorných priestoroch SSŠ vrátane svojej triedy počas výchovno-vzdelávacieho procesu**.
   2. **Sprevádzajúca osoba žiaka sa vo vyhradenom priestore pri vstupe do školy v pavilóne F pohybuje vždy v rúšku**.
4. V prípade, že u žiaka je podozrenie alebo potvrdené ochorenie COVID-19, bezodkladne o tejto situácii informuje príslušného vyučujúceho, vychovávateľku a riaditeľku školy. Povinnosťou zákonného zástupcu je aj bezodkladne nahlásenie karantény, ak bola žiakovi nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiak z vyučovania v škole vylúčený.
5. Ak sa u žiaka počas dňa prejavia príznaky ochorenia COVID-19, žiak si bezodkladne nasadí rúško a bude sa zdržiavať v samostatnej izolačnej miestnosti do príchodu zákonných zástupcov, ktorí si ho bezodkladne vyzdvihnú. **O podozrení na nákazu ochorenia COVID-19 zákonný zástupca informuje všeobecného lekára pre deti a dorast telefonicky**.
6. Osoby, ktoré prišli do úzkeho kontaktu s osobou pozitívnou na ochorenie COVID-19 počas obdobia 2 dní pred jej testovaním alebo objavením sa prvých klinických príznakov, musia ísť do karantény na 14 dní od posledného kontaktu s pozitívnou osobou.
   1. **Povinnosť karantény po úzkom kontakte sa nevzťahuje na osobu, ktorá:**
7. je najmenej 14 dní po aplikácii 2. dávky očkovacej látky (Pfizer, Moderna, AstraZeneca, Sputnik V),
8. je najmenej 21 dní po aplikácii 1. dávky očkovacej látky (Johnson&Johnson),
9. je najmenej 14 dní po aplikácii 1. dávky očkovacej látky, ak bola prvá dávka očkovania podaná v intervale do 180 dní od prekonania ochorenia COVID-19 **alebo** prekonala ochorenie COVID-19 v období pred nie viac ako 180 dňami a nevyskytujú sa u nej klinické príznaky ochorenia COVID-19.

**12.2** V prípade, že žiak alebo zamestnanec **spĺňa výnimku z karantény**, odporúčame rodičom žiakov alebo zamestnancovi, aby o tom informoval školu prostredníctvom formuláru „**Oznámenie o výnimke z karantény**“ (**Príloha č. 2**), **ktoré je možné zasielať aj cez aplikáciu EduPage**.

**12.3** V prípade potvrdeného pozitívneho prípadu COVID-19 v škole bude môcť riaditeľka školy bezodkladne požiadať osoby, ktoré neprekonali COVID-19 a nie sú zaočkované, aby čo najrýchlejšie opustili priestory školy a zároveň uplatniť výnimku na žiakov a zamestnancov, ktorí na ňu majú nárok.

1. **Stravovanie žiakov** bude zabezpečené v školskej jedálni. Stravu spolu s čistým príborom vydáva personál (aj v prípade záujmu o ďalšiu dávku jedla a pitia). Jedlá budú podávané cez výdajný pult predeľujúci jedáleň a kuchyňu. Pri príprave jedál a pri vydávaní stravy budú dodržané hygienické pravidlá.
2. **Výdaj obedov pre žiakov SSŠ bude realizovaný v čase od 11.30 hod. do 14.00 hod.**

Pedagogickí zamestnanci školy budú zabezpečovať nad žiakmi pedagogický dozor v školskej jedálni.

1. **Žiaci SSŠ vstupujú** do školskej jedálne a odchádzajú zo školskej jedálne
2. cez druhý vchod školskej jedálne,
3. **v doprovode pedagogického zamestnanca,**
4. s rúškom a dezinfikujú si ruky.
5. **Zákonný zástupca žiaka je povinný oznámiť SSŠ po indikácii všeobecným lekárom pre deti a dorast, že je u jeho dieťaťa podozrenie na ochorenie COVID-19.** SSŠ postupuje podľa pokynov a usmernení Regionálneho úradu verejného zdravotníctva, Ipeľská 1 v Košiciach.
6. **Žiak s podozrením na ochorenie COVID-19 nenavštevuje školu.** Výchovno-vzdelávací proces v škole sa realizuje štandardným spôsobom **do usmernenia** Regionálnym úradom verejného zdravotníctva, všeobecným lekárom pre deti a dorast alebo oznámenia výsledkov jeho RT-PCR testu.
7. **Na základe výsledku RT-PCR testu žiaka, škola ďalej postupuje podľa usmernení Regionálneho úradu verejného zdravotníctva.**
8. **Pri podozrení na ochorenie Covid-19 v prípade zákonného zástupcu alebo osoby v úzkom kontakte so žiakom,** SSŠpostupuje podľa pokynov a usmernení Regionálneho úradu verejného zdravotníctva, Ipeľská 1 v Košiciach.

**ORANŽOVÁ FÁZA**

1. **Oranžová fáza nastáva v prípade potvrdenia ochorenia COVID-19 u žiaka alebo zamestnanca alebo v prípade nariadenia Úradu verejného zdravotníctva Slovenskej republiky.**
2. **Riaditeľka školy môže prerušiť vyučovanie v triede alebo vo viacerých triedach (aj postupne), v ktorej sa vyskytol žiak alebo zamestnanec pozitívny na COVID-19. Ak sa osoba pozitívna na COVID-19 vyskytla v domácnosti žiaka/zamestnanca, v karanténe zostáva len žiak/zamestnanec, nie celá trieda.**
3. **Žiaci/zamestnanci, ktorí majú výnimku z karantény, pokračujú v prezenčnom výchovno-vzdelávacom procese.**

**ČERVENÁ FÁZA**

1. **Červená fáza nastáva pri viacerých potvrdených pozitívnych prípadoch na COVID-19 medzi žiakmi alebo zamestnancami školy, ak ide o epidemický výskyt podľa rozhodnutia RÚVZ (priama súvislosť pozitivity s pozitívnymi žiakmi a zamestnancami školy).**
2. RÚVZ môže rozhodnutím obmedziť prevádzku vo viacerých triedach alebo vo všetkých triedach, z dôvodu výskytu ohniska nákazy.
3. V triedach s prerušenou prevádzkou škola zabezpečí dištančné vzdelávanie.

**Poznámka:**

Opatrenia v oranžovej a červenej fáze sú uvedené nad rámec zelenej fázy.

V Košiciach dňa 20.08.2021

......................................................

Mgr. Eva Bednáriková

riaditeľka školy